Walther von Brauchitsch, naixito de Berlín (Imperio Alemán, hue Alemanya) o 4 d'octubre de 1881 y muerto o 18 d'octubre de 1948 en un hospital d'Hamburgo (Alemanya Occidental, hue Alemanya), estió un destacato melitar alemán, que partecipó en a Primera Guerra Mundial y en a Segunda Guerra Mundial, destacando por o suyo papel en a Campanya de Polonia, a Batalla de Francia y a Operación Barbarroya. Plegó dica o ran de Generalfeldmarschall mientras a guerra, encara que dende 1938 teneba posicions cada vegata mas distants d'a postura de Hitler, plegando a tener contactos con os primers conspiradors melitars contra o nazismo dende 1938. Mientras a guerra, estió un presonache clave en as primeras anyadas d'o conflicto dende o suyo puesto de comandant en cabo de l' Oberkommando des Heeres dica o suyo fracaso en a batalla de Moscú en l'hibierno de 1941, quan tenió un ataque cardiaco y Hitler lo destituyó o 19 d'aviento, asumindo dreitament as suyas funcions sin nombrar garra succesor.